Z A P I S N I K
s 11. sjednice Vijeća Mjesnog odbora Mimara
održane 13. travnja 2022. godine
u prostorijama MO Mimara, Vodnikova 15, s početkom u 18 sati


Prije same sjednice Vijeća Mjesnog odbora (MO) Mimara u 17.45 sati održan je kratki sastanak s predstavnicima korisnika prostorija MO Mimara kako bi se dogovorila pravila korištenja prostora. Sastanku su prisustvovale gđa Mirella Šušak Cvetković, Voditeljica područnog odsjeka Donji grad (Centar), Iva Špoljar Šarić, Predsjednica Vijeća MO Mimara, Nada Jagetić u svojstvu predstavnice Društva Krčana i prijatelja otoka Krka te Hrvatske demokratske zajednice (HDZ), kao i Lina Budak u svojstvu predstavnice Boxer kluba Zagreb-Hrvatska. Izostanak je unaprijed najavio g. Marijan Oljica, predstavnik stranke Bandić Milan 365, dok ostali predstavnici nisu najavili svoj izostanak. 
U 18:15 počinje 11. sjednica Vijeća Mjesnog odbora Mimara. Prisutni članovi Vijeća Mjesnog odbora (MO) Mimara su Iva Špoljar Šarić, Lina Budak i Nada Jagetić, a odsutni Ana Podnar i Boris-Neven Beker. 

Predsjednica Vijeća MO Mimara pozdravlja prisutne i konstatira da je na sjednici prisutno 3 člana Vijeća, čime su stečeni uvjeti za raspravu i pravovaljano odlučivanje.

Prije utvrđivanja dnevnog reda, predsjednica Vijeća MO Mimara otvara raspravu o zapisniku s 10. sjednice Vijeća MO Mimara. Kako primjedbi na zapisnik nema, Vijeće jednoglasno prihvaća zapisnik s 10. sjednice Vijeća MO Mimara održane 23. ožujka 2022. godine.

Predlaže se sljedeći

DNEVNI RED

1. Davanje mišljenja o Nacrtu prijedloga Odluke o izradi izmjena i dopuna Detaljnog plana uređenja Ilica – Preobraženska – Preradovićeg trg – Varšavska – Gundulićeva (uređenje Stomatološkog fakulteta u Gundulićevoj ulici) 
2. Davanje mišljenja o prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir
3. Upiti građana
4. Razno


1. Davanje mišljenja o Nacrtu prijedloga Odluke o izradi izmjena i dopuna Detaljnog plana uređenja Ilica – Preobraženska – Preradovićeg trg – Varšavska – Gundulićeva (uređenje Stomatološkog fakulteta u Gundulićevoj ulici) 

Predsjednica Vijeća MO Mimara predstavlja Nacrt prijedloga Odluke o izradi izmjena i dopuna Detaljnog plana uređenja Ilica – Preobraženska – Preradovićeg trg – Varšavska – Gundulićeva te članovi Vijeća MO Mimara raspravljaju i daju mišljenje o istome.
Članovi Vijeća MO Mimara jednoglasno donose sljedeći
ZAKLJUČAK

o Nacrtu prijedloga Odluke o izradi izmjena i dopuna Detaljnog plana uređenja Ilica -Preobraženska-Preradovićev trg-Varšavska -Gundulićeva


0. Vijeće Mjesnog odbora „Mimara“ daje pozitivno mišljenje o Nacrtu prijedloga Odluke o izradi izmjena i dopuna Detaljnog plana uređenja Ilica-Preobraženska-Preradovićev trg-Varšavska -Gundulićeva

0. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


2. Davanje mišljenja o prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir

Predsjednica Vijeća MO Mimara predstavlja prijedlog Odluke o izradi izmjena i dopuna Urbanističkog plana uređenja Slobodne carinske zone Jankomir te članovi Vijeća MO Mimara raspravljaju i daju mišljenje o istome. 

Članovi Vijeća MO Mimara jednoglasno donose sljedeći

ZAKLJUČAK

Prijedloga Odluke o izradi izmjena i dopuna Urbanističkog plana uređenja                                             carinske zone Jankomir


1. Vijeće Mjesnog odbora „Mimara“ je suzdržano o prijedlogu Odluke o izradi izmjena i dopuna Urbanističkog plana uređenja Slobodne carinske zone Jankomir.

2. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.
   
3. Upiti građana

Predsjednica Vijeća obavještava članove o upitima građana. U proteklom razdoblju ponovo se javila gđa M.W. vezano za problematiku stajališta autobusa u Jukićevoj ulici. Predsjednica Vijeća je obavijestila članove da je o ovoj problematici Vijeće Gradske četvrti na 10. sjednici održanoj 29. ožujka donijelo zaključak kojim se predlaže izmještanje parkirališta za turističke autobuse u Jukićevoj ulici na prikladnu lokaciju te se zaključak dostavlja Gradskom uredu za obnovu, izgradnju,  prostorno uređenje, graditeljstvo, komunalne poslove i promet na daljnje postupanje. Vezano za istu problematiku, 3 su stanarke iz Jukićeve posjetile MO Mimara tijekom dežurstva 6. ožujka 2022. te se raspravljalo o navedenom problemu, kao i ostalim problemima vezanima za naš mjesno odbor. 


4. Razno

Pod točkom Razno, predsjednica Vijeća predlaže da se Vijeće MO Mimara prepusti svoj dio rashoda za asfalterski program (održavanje nerazvrstanih cesta) u iznosu od 362.000,00 kuna Gradskoj četvrti Donji grad. Članovi Vijeća MO Mimara raspravljaju i daju mišljenje o istome. 
Članovi Vijeća MO Mimara prihvaćaju prijedlog te donose zaključak da se MO Mimara prepušta svoj dio rashoda za asfalterski program (održavanje nerazvrstanih cesta) u iznosu od 362.000,00 kuna Gradskoj četvrti Donji grad. 

Vijeće MO Mimara jednoglasno donose sljedeći


ZAKLJUČAK
 o asfalterskom programu Malih komunalnih akcija Vijeća Mjesnog odbora“ Mimara“ za 2022.

1. [bookmark: _Hlk99355106]Vijeće Mjesnog odbora „Mimara“ preusmjerilo je sredstva za asfalterski program za potrebe Vijeća Gradske četvrti Donji grad, dok sredstva za ostale poslove redovitog održavanja ostaju u sredstvima mjesnog odbora.

2. Ovaj će Zaključak biti dostavljen Vijeću Gradske četvrti Donji grad i Gradskom uredu za mjesnu samoupravu, civilnu zaštitu i sigurnost na daljnje postupanje.


Isto tako, predsjednica Vijeća obavještava članove o dopisu zaprimljenom od Gradskog ureda za gospodarstvo, ekološku održivost i strategijsko planiranje od 24. veljače 2022. u vezi pripremnih aktivnosti na izradi novog Prostornog plana Grada Zagreba. Građani se traže da i dalje šalju nove prijedloge i podatke o zajedničkim javnim potrebama i interesima suburbanih i ruralnih područja gradskih četvrti Grada Zagreba. Inicijative i prijedlozi građana za izmjenu građevinskih područja se evidentiraju i koristit će se za stručnu analizu u svrhu utvrđivanja osnovanosti pokretanja postupka za izradu i donošenje prostornog plana.

Nastavno na sastanak održan 22.3.2022. u prostorijama GU za obrazovanje, sport i mlade na temu Srednjoškolskog igrališta, vezano za projekt postavljanja balona na najistočnijem dijelu igrališta, za potrebe održavanja nastave TZK učenika V. gimnazije, članovi Vijeća MO Mimara donose zaključak kojim traže podatke o tome kad je donesena odluka o tom balonu, koliko  će koštati postavljanje istog, do kada će balon biti tamo postavljen i što to znači da će balon biti privremeno rješenje za održavanje nastave TZK-a, tj. nakon čega će se isti ukloniti.

U nastavku se raspravlja o aktualnostima na području MO Mimara te se donose sljedeći zaključci:
· Članovi Vijeća MO Mimara donose zaključak kojim traže da se očiste stajališta za tramvaje u Savskoj, Vodnikovoj i na Rooseveltovom trgu budući da su nadstrešnice na tim stranicama izrazito prljave.

· Članovi Vijeća MO Mimara ponavljaju zaključak s 8. sjednice u vezi čišćenja i pranja Crnatkove ulice. Vijeće MO predlaže da Čistoća i Zrinjevac svake subote i nedjelje počiste i operu Crnatkovu ulicu i prostor ispred kluba H2O u Runjaninovoj ulici koje tijekom vikenda postanu smetlište.

· Članovi Vijeća MO Mimara donose zaključak kojim traže na zahtjev stanara Crnatkove ulice da se riješi problem nepropisnog parkiranja pred njihovim zgradama u večernjim satima uzrokovan obližnjim klubom H2O i gostima istog.

· Članovi Vijeća MO Mimara donose zaključak kojim traže od Gradskog ureda za prostorno uređenje, izgradnju Grada, graditeljstvo, komunalne poslove i promet, ali i od 1. policijske postaje hitno rješavanje problema nepropisnog parkiranja automobila na pločniku ispred i oko spomenutog noćnog kluba H2O, kao i na nogostupu ispred istočne strane hotela Westin (u dijelu ispred noćnog kluba Ray i trgovine DM). Pred spomenutim hotelom popucao je nogostup (kocke) od težine parkiranih automobila.

· Članovi Vijeća MO Mimara donose zaključak kojim traže rješavanje problema kontinuiranog uništavanja fasada grafitima na zgradama na području Donjeg grada te mole vijeće Gradske četvrti Donji Grad da što prije riješi navedeni problem. 


Kako više nije bilo pitanja ni komentara, članovi Vijeća MO Mimara dogovaraju termin sjedeće sjednice u srijedu, 11. svibnja 2022. godine u 18.00 sati. 

Sjednica je završila u 19:15 sati. 

Zapisnik vodila: Iva Špoljar Šarić


KLASA: 024-08/22-003/785
UR.BROJ: 251-13-11-1-22-2
Zagreb, 13. travnja 2022.



Predsjednica Vijeća
Mjesnog odbora Mimara

